‘হ্যাঁ। যখনকার কাজ তখনই করতে হয়। ধরেন, মাল নিয়ে ট্রাক যাচ্ছে আসাম – এই ভিআইপি দিয়ে গিয়ে চৌত্রিশ নম্বর ধরবে। এমন সময় ধরেন কৈখালি পার হয় কী হলো না সামনের টায়ার ফেটে গেল। সে তো তখনই সারাতে হবে। স্টেপনি লাগতে হবে। এক নম্বর গেটের টায়ারের দোকান ছাড়া উপায় নেই। মিস্তিরি, যন্ত্রপাতি সব ধরে আনতে হবে। বেশি রাত্রি লোডেড ট্রাক সেখানে তো টায়ার-বদলানোর রেট আলাদা। যখনকার কাজ তখনই তো করতে হয় – সে যে রেটই হোক।’